
Dagsorden til bestyrelsesmøde i UngFavrskov

Tid: torsdag d. 10.september 2026 kl. 18.00-20.30
Der vil blive serveret en bid aftensmad under mødet
Sted: Hinnerup Fritidscenter (mødested Skovvej 12b)
Yderligere bilag: medlemstal

Deltagere: 
Marianne Tind (Natteravnene Hadsten-Hinnerup), Bjarne Roursgaard (Favrskov Musikskole), Janne Adby (forældrerepræsentant, ungdomsskole), Ganna Lindhard (repræsentant fra byrådet), Mads Haugaard (forældrerepræsentant, fritidsklub), Jes Jessen (forældrerepræsentant, ungdomsskole), Henrik Auken (medarbejderrepræsentant, klub), Martin Busborg (medarbejderrepræsentant, ungdomsskole), Tine Vallø (Afdelingsleder og referent i bestyrelsen) og Pernille Refstrup Lauridsen (Leder af UngFavrskov)
Afbud: ungerepræsentanter (starter op i september) samt Martin og Mads. 
Dagsorden:
1. Kort rundvisning i Hinnerup Fritidscenter
· Rundvisning v/klubleder Erik H Schmidt
2. Godkendelse af dagsorden
· Dagsorden blev godkendt
3. Nyt fra ledelsen v/Pernille 
Formål: Pernille giver en kort status på verserende emner
· Den nye lokation i Thorsø fungerer rigtig godt, og der er stor tilfredshed med de nye rammer. Den nye placering har desuden betydet, at der kommer nye medlemmer til tilbuddet.
· Hele UngFavrskov skal på fælles fagligt seminar. I den forbindelse lukkes klubberne fredag eftermiddag, så alle medarbejderne har mulighed for at deltage.
· Pernille orienterer på næste ledermøde om, hvilket fagligt emne der skal være i fokus på seminaret. 
· Der arbejdes fortsat med sygefravær og med, hvordan organisationen bedst håndterer situationer, hvor medarbejdere er fraværende, samtidig med at den daglige drift skal fungere.
· Som et nyt initiativ er der afprøvet udveksling af medarbejdere mellem klubberne, hvilket også medfører anden spændende videndeling, og skaber sammenhængskraft i organisationen
· Pernille og tillidsrepræsentanten deltager på personalemøderne med fokus på, hvordan medarbejderne kan inspirere og støtte hinanden i håndteringen af sygefravær. Der arbejdes med generelle cases frem for konkrete sager. Formålet er både at have blik for den sygemeldte medarbejder samt for de kolleger, der fortsat skal få hverdagen til at fungere.
· UngFavrskov ligger aktuelt lige under gennemsnittet for sygefravær på det generelle skoleområde. Særligt det længerevarende fravær er faldet.
· Det lokale MED-udvalg er i gang med at udarbejde en medarbejderhåndbog. Formålet er at skabe større tydelighed og tryghed omkring medarbejdernes vilkår, roller og rammer.
· Håndbogen gennemgås løbende i personalegrupperne med 4–5 punkter ad gangen. Det er en løbende proces, da der kan komme rettelser og nye medarbejdere til. 
· Gennemgangen af håndbogen giver samtidig anledning til gode faglige drøftelser i personalegrupperne.
· På sigt arbejdes der hen imod en digital udgave, som skal fungere som et lettilgængeligt opslagsværk. Der er lige en OBS på, at vores løstansatte medarbejdere pt. ikke har adgang til Favrskov intranettet. 
· JML har haft en meget positiv betydning for de unge. Hovedparten er kommet videre mod en læreplads, og forløbet har været med til at åbne de unges øjne for andre muligheder efter folkeskolen, herunder erhvervsuddannelserne.
· Der er pt. tilknyttet ni mentorer til 44 unge. Seks af mentorerne kommer fra vores klubber, mens tre er ansat i ungdomsskolen. 
· Mentorordningen får meget positive tilbagemeldinger også fra de unge selv.
· Der arbejdes på en samarbejdsaftale med skolerne, som skal skabe større tydelighed omkring samarbejdet og informationsdelingen mellem skolerne og vores klubber.
· Der har tidligere været usikkerhed om, hvilke oplysninger der må deles. Målet er at sikre et professionelt samarbejde med barnets og den unges tarv i centrum.
· Relevant viden om f.eks. konflikter eller udfordringer i skolen skal, når rammerne tillader det, kunne bringes videre til f.eks. klubben og omvendt. På den måde kan de forskellige fagpersoner bedre bakke op om de fælles børn og unge.
· Med afsæt i den aktuelle debat i medierne blev der orienteret om klubområdet i Aarhus, hvor skolelederne ønsker ledelse af klubberne.
· Der blev udtrykt bekymring for en lignende udvikling i Favrskov. Drøftelsen handlede blandt andet om betydningen af fortsat at have fokus på børn og unges trivsel, dannelse og fritidsliv – og ikke alene på økonomi og organisering.
· Det blev samtidig bemærket, at ungdomsskoleområdet er lovgivningsmæssigt reguleret og derfor ikke umiddelbart kan ændres på samme måde.



4. Status på økonomi 

Formål: at give en status på økonomiopfølgningen og indblik i økonomiske prioriteringer
· Der blev givet en status på den aktuelle økonomi og de økonomiske prioriteringer.
· Thorsø/Ulstrup forventes igen at komme ud med et underskud. Vurderingen er, at det er ikke er muligt at drive et velfungerende todages tilbud inden for den nuværende økonomiske ramme. Underskuddet dækkes aktuelt inden for UngFavrskovs samlede økonomi.
· UngFavrskov arbejder fortsat på at anskaffe en nyere, stor bus, da den nuværende bus er af ældre dato. Indkøbsafdelingen er inddraget i processen. Der arbejdes på, at bussen kan indkøbes i indeværende år, hvorefter de økonomiske midler håndteres i forhold til det kommende budget.
· Der er desuden enkelte større fakturaer, som endnu ikke er konteret, herunder fakturaen på det nyindkøbte lasertag-udstyr.
· Samlet set er ledelsen fortrøstningsfuld i forhold til forventet regnskab 2026.
· UngFavrskov har desuden modtaget et større beløb til Erasmus-projektet. Turen går til Finland i vinterhalvåret, med genbesøg i Favrskov i juni 2027 og handler om ”Analogt ungeliv”.
· Generelt har der været en rigtig god og rolig opstart på tværs af hele organisationen.
Bilag: økonomi
5. Høringsmateriale
Formål: Høringsmaterialet for budget 2027-2030 er sendt i høring. Bestyrelsen skal drøfte konsekvenser af forslagene og vurdere om der skal udarbejdes høringssvar
· Høringsmaterialet vedrørende budget 2027–2030 er sendt i høring. Bestyrelsen drøftede konsekvenserne af forslagene og tog stilling til, om der var behov for at udarbejde høringssvar.
· Der er varslet en reduktion på driften i Ejendomscentret. Det blev drøftet, hvilken betydning dette kan få for UngFavrskovs arbejde. LMU har indsendt høringssvar vedrørende dette.
· På fritidstilbudsområdet for 0.–6. klasse er der lagt op til en reduktion på ca. 200.000 kr. Det er endnu ikke afklaret, hvor stor en andel der vil vedrøre UngFavrskov. Pernille forventer at få større klarhed over dette i den kommende uge.
· På ungdomsskoleområdet, inklusive ungdomsklubberne, er reduktionen på ca. 28.000 kr., hvilket ikke vurderes at udgøre en større udfordring.
· Den samlede reduktion er på 0,24 %. Bestyrelsen besluttede ikke at gå videre med et særskilt høringssvar vedrørende denne reduktion.
· Der blev desuden drøftet udvidelsesforslag, herunder hvordan UngFavrskov fortsat kan gøre sig attraktiv som samarbejdspartner for skolerne.
· Endelig blev anlægsforslag og bemærkninger vedrørende legepladsinspektion drøftet.

6. Nyt fra politisk repræsentant
· Ganna orienteret om, at det kommende budget betegnes som det næst sværeste budget i Favrskov Kommunes historie. Der tegner sig særligt økonomiske udfordringer frem mod 2029 og 2030.
· Der blev desuden orienteret om et forslag til byrådet, fra de Konservative, om at skabe mere ensartede fritidstilbud til børn og unge på tværs af kommunen.
· Baggrunden er, at tilbuddene i dag varierer afhængigt af, hvor i kommunen man bor. Nogle steder tilbydes f.eks. fritidsklub fem dage om ugen, mens der andre steder kun er tilbud to dage om ugen.
· Intentionen med forslaget er dermed at skabe mere lige muligheder for børn og unge på tværs af Favrskov Kommune.
7. Kommende møde
Forslag: 26/10, 28/10 eller 29/10
· Besluttet mandag d. 2. november kl. 18.00, Skovvej 12b
8. Evt. og feedback på mødet
Formål: at afstemme beslutninger fra mødet og kvalificere næste møde i oktober
· Pernille sender den samlede invitation til paneldebatten.

